Ehdotus Euroopan parlamentin ja neuvoston direktiiviksi kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun direktiivin 79/112/ETY muuttamisesta /* KOM/97/0020 lopull. - COD 97/0027 */



Virallinen lehti nro C 106 , 04/04/1997 s. 0005



Ehdotus Euroopan parlamentin ja neuvoston direktiiviksi kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun direktiivin 79/112/ETY muuttamisesta (97/C 106/03) (ETA:n kannalta merkityksellinen teksti) KOM(97) 20 lopull. - 97/0027(COD) (Komission esittämä 10 päivänä helmikuuta 1997) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189 b artiklassa tarkoitettua menettelyä, sekä katsovat, että direktiivin 79/112/ETY 6 artiklan 3 kohdassa säädetään, että "yli 1,2 tilavuusprosenttia alkoholia sisältävien juomien osalta neuvosto päättää komission ehdotuksesta ainesosien merkitsemistä koskevista säännöksistä neljän vuoden kuluessa tämän direktiivin tiedoksi antamisesta", jäsenvaltiot eivät ole hyväksyneet komission tämän neuvotteluvaltuutuksen (1) puitteissa tekemiä aiempia ehdotuksia, olisi syytä ottaa huomioon Euroopan yhteisöjen tuomioistuimen kyseisen ajankohdan jälkeen omaksumasta oikeuskäytännöstä johtuvat seikat, jotka koskevat alkoholijuomien merkintöjä (2), ja yhteisön lainsäätäjän on toteutettava tästä oikeuskäytännöstä johtuvat toimenpiteet, OVAT ANTANEET TÄMÄN DIREKTIIVIN: 1 artikla Korvataan direktiivin 79/112/ETY 6 artiklan 3 kohta seuraavasti: "3. Yksityiskohtaiset säännöt yli 1,2 tilavuusprosenttia alkoholia sisältävien juomien ainesosien merkitsemisestä annetaan kolmen vuoden kuluessa 1 päivästä heinäkuuta 1998 lukien: a) kuluttajalle - myytäväksi esillepantavien viinien (*), mukaan lukien kuohuviinit (**), väkevien viinien ja helmeilevien viinien (***) osalta, - osittain käyneen rypälemehun (**) osalta, - alkoholijuomien (****) osalta, - maustettujen viinien (*****) osalta niihin sovellettavien yhteisön erityissäännöksien puitteissa. b) muiden tuotteiden osalta 17 artiklassa säädetyn menettelyn mukaisesti. Näiden menettelyjen mukaisesti annettavat yksityiskohtaiset säännöt on pantava täytäntöön samanaikaisesti tämän kohdan a ja b alakohdassa tarkoitettujen juomien osalta. Kaikkien näiden tuotteiden ainesosien luettelon edellä on oltava ilmaisu: `valmistettu käyttäen`. (*) Neuvoston asetus (ETY) N:o 2392/89, EYVL N:o L 232, 9.8.1989, s. 13. (**) Neuvoston asetus (ETY) N:o 2333/92, EYVL N:o L 231, 13.8.1992, s. 9. (***) Neuvoston asetus (ETY) N:o 3895/91, EYVL N:o L 368, 31.12.1991, s. 1. (****) Neuvoston asetus (ETY) N:o 1576/89, EYVL N:o L 160, 12.6.1989, s. 1. (*****) Neuvoston asetus (ETY) N:o 1601/91, EYVL N:o L 149, 14.6.1991, s. 1." 2 artikla Tämä direktiivi on osoitettu kaikille jäsenvaltioille. (1) EYVL N:o C 281, 26.10.1982, s. 3 ja EYVL N:o C 122, 14.5.1992, s. 12. (2) Peruste: Tuomioistuimen tuomio "Laki oluen puhtaudesta" asiassa 178/84, annettu 12.3.1987, ja erityisesti perustelut 35 ja 36.